**ZAPISNIK 20. sestanka VO Gornja Branica, dne 9.07.2017 ob 20.30 uri.**

Prisotni: Anamarija Samec, Vid Sorta, Štefan Čehovin, Simon Štemberger.

Odsotni: Kristijan Štemberger.

Dnevni red:

1. ugotovitev sklepčnosti in potrditev dnevnega reda
2. potrditev zapisnika 19. sestanka VO
3. plakatirna mesta in oglasne deske
4. razno

**Sklepi sprejeti na 20. sestanku VO Gornja Branica 9.07.2017:**

AD 1.Dnevni red je bil sprejet.

AD 2. K zapisniku 19.sestanka VO dne 15.5.2017 dodamo sledeče sklepe k točki 3:

* zaradi preprečevanja škode na tlakovcih pokopališča predlagamo odstranitev cipres pred vhodom, ter na pokopališču
* predlagamo, da se na vhodnih stopnicah na pokopališče sanira oporni zid stopnišča; ter da se obenem montira tudi oporno ograjo (kot držalo) za oprijem na stopnišču in varen dostop obiskovalcem pokopališča

Zapisnik je bil sprejet z zgoraj navedenimi sklepi.

AD 3. Nekatere oglasne deske so postale neuporabne zaradi dotrajanosti pleksi stekel. Pogovarjamo se o menjavi pleksi stekel.

Po jablanah, električnih tramovih, prometnih tablah, na oglasnih deskah se pojavljajo plakati za razno razne dogodke in javna obvestila. Menimo, da jablane po dolini niso primerno mesto za razobešanje plakatov, saj onesnažujejo okolje in povzročajo škodo na jablanah. Ravno tako oglasne deske niso primerno plakatirno mesto, saj se z velikimi formati prekriva razobešene občinske in lokalne informacije javnega značaja. Plakati na cestnih prometnih tablah so moteče in zameglijo prvotno namembnost tabel.

**Sklep:** - občino naprošamo, da do septembra uredi ustrezna plakatirna mesta oz. montira plakatirne panoje, kot je to že urejeno po ostalih vaseh občine Komen

* predlagamo da občinsko redarstvo ukrepa v primeru kršiteljev
* na obstoječih oglasnih deskah je potrebna v letošnjem letu zamenjava pleksi stekel

AD 4. Pogovarjamo se, da ob večjem deževju voda zastaja na cestišču ter, da bi bilo potrebno urediti odvodnjavanje ob cesti od Grabnovca do odcepa k spomeniku Barona Čehovina.

**Sklep: -** občino naprošamo, da navedeno sanacijo odvodnjavanja cestišča, upošteva v letnem planu 2018

Zapisnikar: Anamarija Samec

Predsednik VO: Vid Sorta